**Klo 15:10 lähtö Yumaan** (*3:10 to Yuma*) on vuonna 2007 valmistunut James Mangoldin ohjaama lännenelokuva. Kyseessä on vuonna 1957 valmistuneen lännenelokuvan *Armoton ase* uudelleenfilmatisointi.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Dan Evans on toisen jalkansa menettänyt Yhdysvaltain sisällissodan veteraani, joka asuu perheensä kanssa kuivuudesta kärsivällä tilalla. Hän on vaarassa menettää tilansa rahaongelmien vuoksi. Evans todistaa väkivaltaista vankkurien ryöstöä kahden poikansa kanssa. 

Myöhemmin Ben Wade, rosvojoukon johtaja, jää kiinni. Evans tarjoutuu 200 dollarin palkkiosta mukaan viemään Wadea Contentionin kaupunkiin ja parin päivän päästä kello 15:10 Yumaan lähtevään junaan. Waden rosvojoukkio pyrkii vapauttamaan tämän ennen junaan joutumista. Lopussa Waden ainoa saattaja on Evans, joka jatkaa yksin ylivoimaista vastustajaa vastaan. Ben Wade pitää Dan Evansia ensin hölmönä sankarina, mutta kunnioittaa Evansin moraalia ja päämäärätietoisuutta. Myöhemmin Evans kertoo, ettei ole ikinä ollut sankari, ja ettei hän sisällissodassakaan joutunut oikeaan taisteluun. Hän toimii olosuhteiden pakon edessä. 

Wade samaistuu Evansiin ja auttaa tätä tehtävässä saada Wade junaan. Yhdessä he kulkevat rautatieasemalle asti. Perillä Wade kertoo Evansille, että hän on joutunut Yuman vankilaan jo kahdesti - ja paennut kahdesti. Lopulta Wade saadaan junaan sisälle asti, mutta hänen rosvojoukkonsa surmaa Evansin. Wade, joka kunnioitti ja oli myös kiintynyt Evansiin, päättää, ettei anna Evansin uhrausten valua hukkaan. Hän tappaa toverinsa ja nousee oma-aloitteisesti junaan.

Junan lähtiessä liikkeelle Wade kuitenkin vislaa hevoselle, joka lähtee juoksemaan junan perään.

**Juonipaljastukset päättyvät tähän.**

Pääosat
-------

|  |  |  |
| --- | --- | --- |
|  Russell Crowe   | … |   Ben Wade, rosvokoplan johtaja
  |
|  Christian Bale   | … |   Dan Evans, pientilallinen
  |
|  Logan Lerman   | … |   William Evans, pientilallisen poika
  |
|  Ben Foster   | … |   Charlie Prince, rosvokoplan kakkosmies
  |
|  Peter Fonda   | … |   Byron McElroy, palkkionmetsästäjä ja Pinkertonin etsivä
  |
|  Dallas Roberts   | … |   Grayson Butterfield, rautatieherra
  |
|  Alan Tudyk   | … |   lääkäri Potter, eläinlääkäri
  |
|  Vinessa Shaw   | … |   Emmy, baarimikko ja entinen laulaja
  |
|  Kevin Durand   | … |   Tucker, ärsyttävä kovis
  |
|  Luce Rains   | … |   Marshal Weathers, seriffi
  |
|  Gretchen Mol   | … |   Alice Evans, pientilallisen vaimo
  |

Tuotanto
--------

*Klo 15:10 lähtö Yumaan* on uudelleenfilmatisointi vuoden 1957 samannimisestä elokuvasta, joka taas pohjautui Elmore Leonardin novelliin Three-Ten to Yuma. Elokuva kuvattiin New Mexicossa.

Vastaanotto
-----------

Elokuva sai yleisesti varsin myönteisen vastaanoton. Arvosteluaggrekaattisivulla Rotten Tomatoes se sai 82 prosenttisesti myönteisen arvion 182 arvosteluun perustuen.

ja Metacritic-sivustolla 76/100 37 arvostelun perusteella.

Lähteet
-------

1. ↑  Box office / business for 3:10 to Yuma IMDb. Viitattu 1.4.2008.
2. ↑  3:10 to Yuma - Rotten Tomatoes Rotten Tomatoes. Viitattu 26.10.2007.
3. ↑  3:10 to Yuma (2007): Reviews Metacritic.  Arkistoitu 28.10.2007. Viitattu 26.10.2007.